

Αρκαλοχώρι, 08 / 12 /2020

Προς: ΜΜΕ

**ΔΕΛΤΙΟ ΤΥΠΟΥ**

**Ένταξη Δήμου Μινώα Πεδιάδας στο Ενιαίο Σύστημα Κινητικότητας:**

**Υποβολή αιτήσεων έως 14/12 για κάλυψη 13 θέσεων μέσω μετάταξης & απόσπασης**

Σε συνέχεια της από 19/10/2020 ανακοίνωσης του Υπουργείου Εσωτερικών για έναρξη του α’ σταδίου του κύκλου κινητικότητας έτους 2020 και της αξιολόγησης – από την Κεντρική Επιτροπή Κινητικότητας - των αιτημάτων που υπέβαλλαν οι ενδιαφερόμενοι φορείς, γίνεται γνωστή **η ένταξή του Δήμου Μινώα Πεδιάδας στο Ενιαίο Σύστημα Κινητικότητας (ΕΣΚ) ως Φορέα Υποδοχής**. Οι προς πλήρωση θέσεις στο Δήμο Μινώα Πεδιάδας ανέρχονται συνολικά σε 13, εκ των οποίων 11 δύναται να καλυφθούν μέσω μετάταξης και οι άλλες 2 μέσω απόσπασης.

**ΘΕΣΕΙΣ/ΕΙΔΙΚΟΤΗΤΕΣ ΜΕΣΩ ΜΕΤΑΤΑΞΗΣ**

| **Κωδικός** | **Μονάδα** | **Τύπος Μετακίνησης** | **Κλάδος** | **Γενικό Περίγραμμα** |
| --- | --- | --- | --- | --- |
| [8723901155](javascript:;) | [ΤΜΗΜΑ ΕΣΟΔΩΝ & ΠΕΡΙΟΥΣΙΑΣ](javascript:;) | Μετάταξη | ΔΕ1 ΔΙΟΙΚΗΤΙΚΟΥ | [2.1 - Υπάλληλος γραμματειακής υποστήριξης](javascript:;) |
| [4682878428](javascript:;) | [ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ & ΔΙΟΙΚΗΤΙΚΗΣ ΜΕΡΙΜΝΑΣ](javascript:;) | Μετάταξη | ΔΕ1 ΔΙΟΙΚΗΤΙΚΟΥ | [2.1 - Υπάλληλος γραμματειακής υποστήριξης](javascript:;) |
| [1204640621](javascript:;) | [ΓΡΑΦΕΙΟ ΠΑΙΔΙΚΩΝ & ΒΡΕΦΟΝΗΠΙΑΚΩΝ ΣΤΑΘΜΩΝ](javascript:;) | Μετάταξη | ΔΕ ΒΟΗΘΩΝ ΒΡΕΦΟΚΟΜΩΝ | [3.1 - Βρεφονηπιοκόμος - Νηπιαγωγός](javascript:;) |
| [9539420714](javascript:;) | [ΤΜΗΜΑ ΤΕΧΝΙΚΩΝ ΕΡΓΩΝ](javascript:;) | Μετάταξη | ΤΕ3 ΠΟΛΙΤΙΚΩΝ ΜΗΧΑΝΙΚΩΝ ΈΡΓΩΝ ΥΠΟΔΟΜΗΣ | [24.1 - Ειδικός Πολεοδομικών Θεμάτων, ρυθμίσεων & Εφαρμογών](javascript:;) |
| [1044686121](javascript:;) | [ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ: ΤΜΗΜΑ ΚΕΠ ΑΡΚΑΛΟΧΩΡΙΟΥ](javascript:;) | Μετάταξη | ΤΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ | [2.6 - Υπεύθυνος πληροφόρησης και εξυπηρέτησης κοινού](javascript:;) |
| [5526496063](javascript:;) | [ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ: ΤΜΗΜΑ ΚΕΠ ΑΡΚΑΛΟΧΩΡΙΟΥ](javascript:;) | Μετάταξη | ΠΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ | [2.6 - Υπεύθυνος πληροφόρησης και εξυπηρέτησης κοινού](javascript:;) |
| [8513110404](javascript:;) | [ΤΜΗΜΑ ΗΛΕΚΤΡΟΝΗΧΑΝΟΛΟΓΙΚΩΝ ΕΡΓΩΝ & ΣΥΓΚΟΙΝΩΝΙΩΝ](javascript:;) | Μετάταξη | ΔΕ26 ΜΗΧΑΝΟΤΕΧΝΙΤΩΝ ΑΥΤΟΚΙΝΗΤΩΝ | [2.8 - Τεχνικός συντήρησης μηχανημάτων](javascript:;) |
| [6551821195](javascript:;) | [ΤΜΗΜΑ ΑΡΔΕΥΣΗΣ](javascript:;) | Μετάταξη | ΥΕ ΕΡΓΑΤΩΝ ΥΔΡΟΝΟΜΕΩΝ | [2.20 - Εργάτης](javascript:;) |
| [8944669643](javascript:;) | [ΑΥΤΟΤΕΛΕΣ ΤΜΗΜΑ ΠΕΡΙΒΑΛΛΟΝΤΟΣ](javascript:;) | Μετάταξη | ΔΕ29 ΟΔΗΓΩΝ | [2.10 - Οδηγός](javascript:;) |
| [7192416881](javascript:;) | [ΤΜΗΜΑ ΑΡΔΕΥΣΗΣ](javascript:;) | Μετάταξη | ΥΕ ΕΡΓΑΤΩΝ ΑΡΔΕΥΣΗΣ | [2.20 - Εργάτης](javascript:;) |
| [1810813974](javascript:;) | [ΤΜΗΜΑ ΠΡΟΫΠΟΛΟΓΙΣΜΟΥ, ΛΟΓΙΣΤΗΡΙΟΥ, ΠΡΟΜΗΘΕΙΩΝ & ΑΠΟΘΗΚΗΣ](javascript:;) | Μετάταξη | ΔΕ 1 ΔΙΟΙΚΗΤΙΚΟΥ – ΛΟΓΙΣΤΙΚΟΥ | [2.1 - Υπάλληλος γραμματειακής υποστήριξης](javascript:;) |

**ΘΕΣΕΙΣ/ΕΙΔΙΚΟΤΗΤΕΣ ΜΕΣΩ ΑΠΟΣΠΑΣΗΣ**

|  |  |  |  |
| --- | --- | --- | --- |
| **Κωδικός** | **Μονάδα** | **Τύπος Μετακίνησης** | **Κλάδος** |
| [A40073](javascript:;) | [ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ](javascript:;) | Απόσπαση | ΠΕ1 ΟΙΚΟΝΟΜΙΚΟΥ-ΛΟΓΙΣΤΙΚΟΥ |
| [A37726](javascript:;) | [ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ](javascript:;) | Απόσπαση | ΠΕ3 ΠΟΛΙΤΙΚΩΝ ΜΗΧΑΝΙΚΩΝ |

Στο πλαίσιο αυτό οι ενδιαφερόμενοι δημόσιοι υπάλληλοι που επιθυμούν να μεταταχθούν/ αποσπασθούν στο Δήμο Μινώα Πεδιάδας, μπορούν να υποβάλουν ηλεκτρονική αίτηση – μέσω της εφαρμογής του Μητρώου Ανθρώπινου Δυναμικού του Ελληνικού Δημοσίου - για μετάταξη σε κενή οργανική θέση ή/και απόσπαση για προσωρινή κάλυψη αναγκών, **έως και τις 14 Δεκεμβρίου 2020**. Η είσοδος των ενδιαφερομένων υπαλλήλων στην εφαρμογή του μητρώου είναι διαθέσιμη στο σύνδεσμο [**https://hr.apografi.gov.gr**](https://hr.apografi.gov.gr)με χρήση των κωδικών TAXISnet που ήδη διαθέτουν.

Αναφερόμενος στην ένταξη του Δήμου στο ΕΣΚ, ο Δήμαρχος **Μανώλης Φραγκάκης** σημειώνει πως *«ο Δήμος Μινώα Πεδιάδας συμμετέχει για πρώτη φορά ως Φορέας Υποδοχής στη διαδικασία κινητικότητας των δημοσίων υπαλλήλων, χάρη στις συντονισμένες και μεθοδικές ενέργειες της διοίκησης του Δήμου, η οποία ολοκλήρωσε έγκαιρα το προηγούμενο διάστημα όλες τις διαδικασίες που απαιτούνταν για την ένταξη του φορέα στο σύστημα κινητικότητας, γεγονός που δίνει πλέον τη δυνατότητα στο Δήμο μας να ενισχύσει τη στελέχωση του σε κρίσιμες ειδικότητες για την παραγωγή του δημοτικού έργου, μέσα από μετατάξεις και αποσπάσεις».*

Τέλος, σημειώνεται ότι το προηγούμενο διάστημα ολοκληρώθηκε – υπό το συντονισμό του Γενικού Γραμματέα του Δήμου κ. **Γαβριήλ Κουρή** - η διαδικασία σύνταξης των περιγραμμάτων θέσεων εργασίας όλων των υπαλλήλων του Δήμου και η ανάρτηση τους στην ηλεκτρονική βάση δεδομένων του Υπουργείου Εσωτερικών (apografi.gov.gr) - γεγονός που αποτελεί προϋπόθεση για τη συμμετοχή του φορέα στο σύστημα κινητικότητας - και στα οποία περιγράμματα αποτυπώνονται με σαφήνεια τα καθήκοντα, τα προσόντα και οι δεξιότητες που απαιτούνται για τη βέλτιστη άσκηση των αρμοδιοτήτων της κάθε θέσης εργασίας.